༄༅། །དམ་ཚིག་གསུམ་བཀོད་ཀྱི་དཀྱིལ་ཆོག་བསྡུས་པ་བཞུགས་སོ། །
ད་ནི་དམ་ཚིག་གསུམ་བཀོད་ཀྱི་དཀྱིལ་འཁོར་དུ་དབང་བསྐུར་བའི་ཆོ་ག་བསྡུས་པ་
བཤད་པར་བྱ་སྟེ། དེ་ལ་སྦྱོར་བ་དང་དངོས་གཞི་དང་རྗེས་ཀྱི་ཆོ་གའོ། །སྦྱོར་བ་ལ་བསྙེན་པ་བྱ་
བ་ནི་བྱ་བ་སྤྱི་རྣམས་ལས་བཤད་པའི་སློབ་མ་མཚན་ཉིད་དང་ལྡན་པ་ནང་གཤིན་པ་ཉི་ཤུ་རྩ་ལྔའི་
བར་གང་ཡང་རུང་བ་གཙང་སྦྲ་དང་ལྡན་པས། སློབ་དཔོན་ལ་མནྜལ་ཕུལ་ཏེ་པུས་མོ་བཙུགས་
ཐལ་མོ་སྦྱར་ནས། རྡོ་རྗེ་སློབ་དཔོན་བདག་ལ་དམ་ཚིག་གསུམ་བཀོད་ཀྱི་དཀྱིལ་འཁོར་དུ་
དབང་བསྐུར་བར་བསྩལ་དུ་གསོལ། ཅེས་ལན་གསུམ་ལ་སོགས་པས་གསོལ་བ་འདེབས་པར་
བྱེད་པས། སློབ་མ་ཉིད་དུ་ཁས་ལེན་པར་བྱེད་པ་ལ་ཁྱེད་ཉིད་དཀྱིལ་འཁོར་དུ་དབང་སྐུར་བའི་
ཡོ་བྱད་རྣམས་སྟ་གོན་གྱིས་ཤིག ཡུལ་དུས་འདི་ལྟ་བུར་དབང་བསྐུར་བར་བྱའོ། །ཞེས་བརྗོད་
ནས། རྒྱ་མཚོ་ཆེན་པོའི་འཇུག་ངོགས་དང་ཉེ་བའམ། གྲོང་ཁྱེར་ཆེན་པོའི་བྱང་ཤར་གྱི་ཕྱོགས་
སུ། ཉེ་རིང་རན་པར་དཀྱིལ་འཁོར་གྱི་སློབ་དཔོན་སོང་སྟེ། ལོ་མའི་སྤྱིལ་བུ་བྱས་ལ་ཞག་བདུན་
ནམ་ཟླ་བ་ཕྱེད་ཀྱི་བར་དུ་གཅིག་པུ་ཤིན་ཏུ་དབེན་པར་མཚམས་བཅད་ནས། གཙོ་བོའི་སྔགས་
འབུམ་ཕྲག་གཅིག་དང་། འཁོར་གྱི་སྔགས་ཁྲི་ཕྲག་གཅིག་ལ་སོགས་པ་ཐུན་གསུམ་གྱི་སྒོ་ནས་
ཆོ་ག་བཞིན་བཟླས་པར་བྱའོ། །ས་ཆོག་ནི་ཚེར་མ་དང་གྱོ་དུམ་དང་། ངམ་གྲོག་ལ་སོགས་པ་
སྤངས་པ་མཐོན་དམན་སྙོམས་ཤིང་གཙང་ལ་སྣུམ་པ་བྱང་ཤར་དུ་གཞོལ་བར། དུས་བཟང་བོ་
དང་ཡོ་བྱད་འབྱོར་བ་དང་། བླ་མས་གནང་བ་ལ་སོགས་པའི་ཚེ། ཨོཾ་བཛྲ་ཨ་མྲྀ་ཏེ་ཧཱུཾ། ཞེས་པའི་
327

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལས་སྔགས་བཟླས་ཤིང་།
དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་ཙམ་བརྐོས་ལ་རྡོ་བ་དང་།
སོལ་བ་དང་རུས་པ་དང་། སྐྲ་ཤད་དང་། ཁྱད་པར་སྲོག་ཆགས་ལ་སོགས་པའི་སྐྱོན་བསལ་ལ།
དྲི་ཞིམ་པོ་སྤྲས་པའི་ལས་མཐུན་གྱིས་བཀང་ནས། ལས་ཐམས་ཅད་པའི་སྤོས་ཆུས་གདབ་ཅིང་
འཐས་པར་བཅགས་ཏེ། ངོས་བསྙམས་ནས། བའི་ལྕི་བ་ས་ལ་མ་ལྷུང་བ། བའི་གཅིན་དང་
བསྲེས་པས་བྱང་ཤར་ནས་ཁྱབ་པར་བྱུགས་ཏེ། དེའི་དབུས་སུ་ཁུང་བུ་ཞིག་བརྐོས་ནས་ལས་
སྔགས་བཟླས་ཤིང་ལས་དང་མཐུན་པའི་སྨན་དང་། འབྲུ་རྣམས་དང་བཅས་པའི་རིན་པོ་ཆེའི་
གཏེར་བཅུག་སྟེ། སྔར་ལྟར་ངོས་བསྙམས་ནས། ཨོཾ་ཀཱི་ལི་ཀཱི་ལ། བཛྲ་བཛྲ་བྷུ་ར་བྷིན་དྷ་སྭཱ་ཧྭ།
ཞེས་པའི་སྔགས་བཟླ་ཞིང་ལག་པ་གཡོན་པས་ས་ལ་རེག གཡས་པས་བ་བྱུང་ལྔ་ལ་སྔགས་དེ་
ཉིད་བཟླས་པའི་བསང་གཏོར་བྱ་ཞིང་ཁྱད་པར། ༀ་ཛ་ཡཨུ་ཥྞི་ཥ་ཛྭ་ལ་ཛྭ་ལ། བན་དྷ་བན་དྷ།
ད་མ་ད་མ། ཧཱུཾ་ཧཱུཾ་ཧཱུཾ་ཧོ་ཧ་ན་ཧཱུཾ། ཞེས་བཟླས་ཤིང་དེའི་དོན་བསམ་སྟེ། བསང་གཏོར་སྔ་མ་ལྟར་
བྱའོ། །གལ་ཏེ་ཟུག་རྔུའི་ཉེས་པ་འབྱུང་མི་ནུས་པའམ། འབྱུང་མི་དགོས་པ་དྲང་སྲོང་གི་གནས་
ལ་སོགས་པ་གཉུག་མར་གནས་པའི་གཞི་ལ་ནི་བྱི་དོར་ལེགས་པར་བྱས་ནས་ལག་པས་རེག་ཅིང་།
་བསང་གཏོར་བྱས་ལ་རང་ཉིད་དཀྱིལ་འཁོར་གྱི་དབུས་སུ་འདུག་ནས། དཀྱིལ་འཁོར་གྱི་
མངོན་རྟོགས་བཟླས་པའི་བར་བྱ་སྟེ། སྔར་བཤད་པ་ལྟར་ལས་སྔགས་ཀྱིས་བསང་གཏོར་བྱའོ། །དེ་
ནས་སེངྒེའི་ཕུར་བུ་སོར་བརྒྱད་པ་ལ། ལས་ཐན
ལས་ཐམས་ཅད་པའི་སྔགས་བརྒྱ་རྩ་བརྒྱད་བཟླས་ཏེ།
ཕྱོགས་བཞི་མཚམས་བརྒྱད་དུ། ན་མཿ༔ ས་མནྟ་བཛྲ་ཎཾ། ཨ་ཀོ་ཊ་ཡ། ས་མེ་མ་ཧཱ་ཙནྡྲ་ལི་ཕཊ་
ཕཊ་ཕཊ། སརྦ་ཏྲ་རཀྵན་ཏྲ་མ་ཊ་མ་ཊ་ཕཊ། ཅེས་བཟླས་ཤིང་། རྡོ་རྗེ་ཐོ་བས་གདབ་པར་བྱ་སྟེ།
རྡོ་རྗེ་གཏུམ་པོས་བགེགས་རྣམས་ཀྱི་སྤྱི་བོ་ནས་ཕུག་གསེར་གྱི་ས་གཞི་ལ་ཐུག་པར་བསམ་མོ། །དེ་
ནས་སློབ་མ་རྣམས་ཁྲུས་བྱས་ནས། ལས་སྔགས་བདུན་བདུན་བཟླས་པའི་བུ་མོ་གཞོན་ནུ་མས་
328

།བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
རཱཨུཏི
བཀལ་བའི་སྲུང་སྐུད་སུམ་སྒྲིལ་དཔུང་བ་ལ་སོགས་པར་བཏགས་ཏེ། ལས་ཀྱི་ལྷས་སློབ་མའི་
སྒོ་གསུམ་སྲུང་བའི་ཏིང་ངེ་འཛིན་དང་ལྡན་པས་སྔགས་བཟླས་ཤིང་། མདུད་པ་བོར་བས་སློབ་
མ་རྣམས་ཡོངས་སུ་བཟུང་ཞིང་བགེགས་མེད་པར་བྱའོ། །སྟ་གོན་གྱི་ཆོ་ག་ནི་གཙང་སྦྲ་དང་ལྡན་
པས་དཀྱིལ་འཁོར་གྱི་གནས་བྱི་དོར་བྱས། བ་བྱུང་གིས་བྱུགས་ཏེ། ལས་སྔགས་ཀྱིས་བསང་
གཏོར་བྱས་ལ། དེའི་དབུས་སུ་དྲིའི་དཀྱིལ་འཁོར་སོར་བཅུ་གཉིས་པ་བྱས་ཏེ། ཛི་ནཛིཀ་གམ་
ལྷ་རང་རང་གི་སྔགས་ལན་བདུན་བདུན་བཟླ་ཞིང་། ཁ་ཤར་དུ་བལྟས་ནས་ཀུ་ཤའི་གདན་ལ་
འདུག་སྟེ། དབུས་སུ་བཅོམ་ལྡན་འདས་དམ་ཚིག་གསུམ་བཀོད་ཅེས་སོགས་སྙིང་བོའི་ལྷ་སོ་
སོའི་མིང་བརྗོད་པའི་མོད་ལ་ལྷ་སོ་སོ་ཡིད་ལ་བསམ་པར་བྱའོ། །དེ་ནས་འཆད་པར་འགྱུར་བ་
ལྟར་སྔགས་དང་ཕྱག་རྒྱ་དང་ལྡན་པའི་ཉེར་སྤྱོད་ལྔས་མཆོད་དོ། །དེ་ནས་དབང་སྐུར་བའི་བུམ་
པ་མཚན་ཉིད་དང་ལྡན་པ་འབྲུ་ལ་སོགས་པ་ཀུན་དང་ལྡན་པར་ཆུ་གཙང་མ་ཅུང་ཟད་བླུགས་
པས་བསང་སྦྱང་བྱས་ནས། བསྙེན་སྔགས་བརྒྱ་རྩ་བཟླས་ཏེ། ལས་སྔགས་བཟླས་པའི་སྤོས་ཆུའི་
མཆོད་ཡོན་གཟུངས་ཆུ་ལ་ཕུལ་ནས། ལས་དང་མཐུན་པའི་མེ་ཏོག་ཀྱང་བཅུག་སྟེ། བདུག་སྤོས་
ཀྱིས་བདུག་པར་བྱ་ཞིང་ཕྱི་དེ་ཉིནཔར་ཡང་དུས་གསུམ་དུ་དཀྱིལ་འཁོར་གྱི་སྔགས་བཟླས་ནས།
མངོན་པར་དབང་བསྐུར་བར་བྱ་བ་ཡིན་ནོ། །དེ་ནས་སྔར་ཡོངས་སུ་བཟུང་བའི་སློབ་མ་རྣམས་
ཁྲུས་བྱས་ཤིང་གོས་གཙང་མ་གྱོན་ནས། བླ་མ་ལ་ཕྱག་བྱ་ཞིང་མནྜལ་ཕུལ་ལ་ཤར་ཕྱོགས་སུ་
བལྟས་ཏེ། པུས་མོ་བཙུགས་ཤིང་མེ་ཏོག་དང་བཅས་པའི་ཐལ་མོ་སྙིང་གར་སྦྱར་ནས། དགའ་
ཆེན་ཁྱོད་བདག་སྟོན་པ་སྟེ། །སློབ་དཔོན་ཁྱེད་ནི་དགོངས་སུ་གསོལ། །བྱང་ཆུབ་ཆེན་པོའི་ཚུལ་
བསྟན་པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བདག་ལ་སྩོལ། །བྱང་ཆུབ་
སེམས་ཀྱང་བདག་ལ་སྩོལ། །སངས་རྒྱས་ཆོས་དང་དགེ་འདུན་ཏེ། །སྐྱབས་གསུམ་དག་ཀྱང་
329

རྩེ་གསུང་འབུམ་ཆེན་མོ།
བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོས་བདག་ནི་གཞུག་ཏུ་གསོལ། །
ཅེས་ལན་གསུམ་གསོལ་བ་འདེབས་སུ་བཅུག་ལ། བླ་མས་སྔགས་ཀྱི་དངོས་གྲུབ་དོན་གཉེར་
གང་། །དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་འདོད་པས་དེ་ལས་གཞན། །བདག་
གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་ཏེ། །འཇིག་རྟེན་ཕ་རོལ་དོན་གཉེར་
ན། །བློ་ལྡན་དཀྱིལ་འཁོར་གཞུག་བྱ་སྟེ། །ཚེ་འདིའི་འབྲས་བུ་འདོད་མི་བྱ། །གལ་ཏེ་འདི་འབྲས་
དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །འཇིག་རྟེན་ཕ་རོལ་ལ་དམིགས་ན། །འབད་
པ་མེད་པར་འདི་འབྲས་འགྲུབ། །ཅེས་བརྗོད་ལ། དེ་རྣམས་ཀྱི་དོན་བཤད་དེ། ཁམས་གསུམ་
འཁོར་བ་ལ་ཞེན་པ་བཟློགས་ནས།
སྡེ་སངས་ཆས་༴
ལ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་སོ་སོར་བཤགས། །དགེ་བ་
ཀུན་ལ་རྗེས་ཡི་རང་། །ཆོས་འཁོར་མ་ལུས་སྐོར་དུ་གསོལ། །མྱ་ངན་མི་འདའ་བདག་གསོལ་
འདེབས། །བྱང་ཆུབ་སྙིང་བོ་མཆིས་ཀྱི་བར། །བདག་གི་ལུས་ཀུན་རྟག་ཏུ་དབུལ། །དགེ་བས་
འགྲོ་བ་མ་ལུས་པ། །མྱུར་དུ་སངས་རྒྱས་འཐོབ་པར་ཤོག །འགྲོ་རྣམས་སྒྲལ་འདོད་བསམ་པ་
ཡིས། །སངས་རྒྱས་ཆོས་དང་དགེ་འདུན་ལ། །བྱང་ཆུབ་སྙིང་བོ་མཆིས་ཀྱི་བར། །རྟག་པར་
བདག་ནི་སྐྱབས་སུ་མཆི། །ཤེས་རབ་སྙིང་རྗེ་དང་བཅས་པས། །བརྩོན་པས་སེམས་ཅན་དོན་དུ་
བདག །སངས་རྒྱས་མདུན་དུ་གནས་བྱས་ཏེ། །རྫོགས་པའི་སངས་རྒྱས་འཐོབ་བགྱིའོ། །ཞེས་
ལན་གསུམ་གྱིས་སེམས་བསྐྱེད་ཀྱི་སྡོམ་པ་བཟུང་ནས། ལས་སྔགས་ཀྱི་སློབ་མ་ལ་བསང་གཏོར་
བྱས་པ། བྱུག་སྤོས་ཀྱིས་བསྐུས་པའི་ལག་པ་སློབ་མའི་མགོ་ལ་བཞག་བཞིན་དུ། ཧྲཱིཿ ཏིཿལན་
བདུན་བཟླ་ཞིང་། དེའི་རྗེས་སུ་བྷུ་ཡང་ཡང་བཟླས་པས། སྤྱི་བོ་ནས་རྐང་མཐིལ་གྱི་བར་དུ་
གདོན་དང་། བགེགས་ཐམས་ཅད་བསྐྲད་པར་བསམ་ཞིང་། ཧྭ་བཟླས་པའི་བསང་གཏོར་གྱིས་
330

༄༅། །བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
ཨུ
སྤྱི་བོར་བྲན་ཏེ། གུ་གུལ་དང་སྤོས་དཀར་ལ་སོགས་པའི་བདུག་སྤོས་ཀྱིས་གསང་གནས་ནས་
བདུགས་པས་རུས་པའི་མཐར་ཐུག་པར་ནད་གདོན་ཐམས་ཅད་ཕྱིར་བྱུང་ནས་སྔགས་དང་།
ཕྱག་རྒྱ་རྣམས་ཀྱིས་བསྲུངས་ཏེ། སླར་མི་འཇུག་པར་བསམ་མོ། །དེ་ནས་སློབ་མ་བྱང་ཕྱོགས་སུ་
ཁ་བལྟས་ཤིང་ཐལ་མོ་སྦྱར་ཏེ་འཁོད་པ་ལ། གོ་རིམ་བཞིནདུ་སོ་ཤིང་སྦྱིན་པར་བྱ་སྟེ། དེ་ཡང་
སྲིད་དུ་སོར་བཅུ་གཉིས་པ་སྤོས་ཆུས་བཀྲུས་པ།
ཧཱུཾ་ལན་བདུན་བཟླས་པའི་དྲི་བཟང་གིས་
བྱུགས་ཤིང་། བདུག་སྤོས་བདུགས་པ་མགོ་བོ་ལ་མེ་ཏོག་གི་ཕྲེང་བ་བཅིངས་པ། སློབ་མ་ཁ་
ཤར་དུ་བལྟས་པ་འཛིན་དུ་བཅུག་སྟེ། ཅང་མི་སྨྲ་བར་སོ་ཤིང་གི་རྩེ་མོས་སོ་ལ་བྲིད་ཅིང་ཅུང་ཟད་
ཟོས་ནས། ཆེད་དུ་འཛུགས་པའི་རེ་བ་ལ་མི་ལྟོས་པས་དྲིའི་དཀྱིལ་འཁོར་གྱི་དྲུང་དུ་དོར་བས་མེ་
ཏོག་གི་མགོ་བོ་ཕྱོགས་བཞིར་བསྟནན། སྟེང་དུ་མཆོག་གི་དངོས་གྲུབ་ཤར་དུ་བལྟས་ན་དངོས་
གྲུབ་འབྲིང་ངོ་། །བྱང་དང་མཚམས་སུ་བལྟས་ན་འཇིག་རྟེན་པའི་དངོས་གྲུབ། ནུབ་ཏུ་དངོས་
གྲུབ་རིང་བར་བཤད་དོ། །དེ་ནས་སློབ་མ་རྣམས་ཁ་ཤར་རམ་བྱང་དུ་བསྟན་ཏེ། ཙོག་པུར་འདུག་
ནས་པུས་མོ་གདངས་ཏེ་ཕྱིར་བསྟན་ནས། ལག་པ་གཉིས་དེའི་བར་དུ་བཞག་ལ་སྒྲ་དང་ལྦུ་བ་
མེད་པའི་ཆུ་གཙང་བླངས་ཏེ། གཡས་པའི་སོར་མོ་ལག་མཐིལ་དུ་ཟེ་འབྲུ་ལྟར་བྱས་པས་ཆུ་དེ་
ནས་བླངས་ནས་ཁ་དང་རྣ་བ་གཉིས་དང་། མིག་གཉིས་དང་། སྣ་གཉིས་དང་། དཔུང་བ་དང་།
སྤྱི་བོ་དང་ལྟེ་བ་ལ་རེག་པ་ལན་གཉིས་སམ་གསུམ་ལ་སོགས་པས་ཉེ་རེག་བྱ་སྟེ། ཆུ་ཧུབ་གསུམ་
འཐུངས་ནས། ལག་པ་གཡས་ཀྱིས་མཆུ་ལ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་པ་
ལ་རེ་རེ་ལ་ཡང་། ལས་སྔགས་བཟླས་པའི་སྤོས་ཆུ་ཁྱོར་བ་བདུན་བདུན་བླུད་དེ། སློབ་མ་རྣམས་
ལངས་ནས་དཀྱིལ་འཁོར་གྱི་ཁང་བའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །དེ་ནས་སློབ་
དཔོན་རང་ཉིད་ནང་དུ་སོང་སྟེ། དཀྱིལ་འཁོར་གྱི་ལྷ་ལ་མཆོད་ལ། ལངས་པའམ་པུས་བཙུགས་
331

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནས། སྤོས་རིང་དང་རྡོ་རྗེ་དྲིལ་བུ་འཛིན་ཅིང་འཁྲོལ་བས། དམ་ཚིག་གསུམ་བཀོད་བཅོམ་ལྡན་
འདས། །རིག་སྔགས་རྒྱལ་ལ་ཕྱག་འཚལ་ལོ། །སློབ་མ་རྣམས་ལ་བརྩེ་བ་དང༌། །ཁྱེད་རྣམས་ལ་
ཡང་མཆོད་པའི་ཕྱིར། །མགོན་པོ་ཐུགས་རྗེའི་བདག་ཉིད་ཅན། །དཀྱིལ་འཁོར་བདག་ནི་བྲི་བར་
འཚལ། །འགྲོ་བའི་འཁོར་ལོ་སྟོན་མཛད་པའི། །སངས་རྒྱས་བདག་ལ་དགོངས་སུ་གསོལ། །
བཅོམ་ལྡན་བདག་ནི་གུས་པ་ལ། །དེ་བས་བཀའ་དྲིན་གནང་བར་རིགས། །འབྲས་གནས་བྱང་
ཆུབ་སེམས་དཔའ་དང། །སྔགས་ཀྱི་ལྷ་གཞན་གང་ལགས་དང་། །འཇིག་རྟེན་སྐྱོང་བའི་ལྷ་
རྣམས་དང་། །གང་ཡང་འབྱུང་བོ་མཐུ་ཆེན་དང་། །སེམས་ཅན་བསྟན་ལ་མངོན་དགའ་བ། །གང་
དུ་རྡོ་རྗེའི་སྤྱན་སྔ་རྣམས། །བདག་ལ་དགོངས་པར་མཛད་དུ་གསོལ། །བདག་མིང་འདི་ཞེས་
བགྱི་བ་ཡིས། །དམ་ཚིག་གསུམ་བཀོད་དཀྱིལ་འཁོར་ནི། །ཡོ་བྱད་ཅི་འབྱོར་པ་དག་གིས། །
འགྲོ་བ་དག་ཕྱིར་བདག་འབྲི་ན། །བདག་དང་སློབ་མ་བཅས་པ་ལ། །རྗེས་སུ་བརྩེ་བར་ཉེར་
དགོངས་ནས། །ཚོགས་པ་ཐམས་ཅད་དཀྱིལ་འཁོར་དུ། །བྱིན་གྱིས་བརླབ་པར་མཛད་དུ་
གསོལ། །ཅེས་གསོལ་བ་ལན་གསུམ་བཏབ་ནས། མཆོད་ཡོན་དབུལ་བ་སྔོན་དུ་འགྲོ་བས་དྲིའི་
དཀྱིལ་འཁོར་གྱི་ལྷ་རྣམས་ཆོ་ག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་བྱ་ཞིང་། །
ཞེས་པ་ལ་སོགས་པས་ཆོས་བཤད་ནས། དཀྱིལ་འཁོར་དེའི་ཕྱི་རོལ་བྱང་ཤར་དུ་ཀུ་ཤ་བཏིང་
བའི་ས་གཞི་ལ། སློབ་མ་རྣམས་ཤར་ཕྱོགས་སུ་སྔས་བསྟན་ཏེ། སེངྒེའི་ཉལ་སྟབས་ཀྱིས་ཉལ་དུ་
བཅུག་གོ །དེ་ནས་ནངས་པར་རྨི་ལམ་བཟང་ངན་དྲིས་ལ། ངན་ན་བའི་མར་ལ་ཞི་བའི་སྲེག་
བླུགས་བརྒྱ་རྩ་བརྒྱད་བྱའོ། །
:
དངོས་གཞིའི་ཆོ་ག་ལ་དཀྱིལ་འཁོར་ཐིག་ཚོན་སོགས་ཀྱིས་སྒྲུབ་པ་ནི། དེའི་ཕྱི་ཉིན་ཉི་
མ་ཤར་སློབ་དཔོན་དང་སློབ་མ་རྣམས་ཀྱིས་ཁྲུས་དང་ཉེ་རེག་བྱས་ནས། གོས་གཙང་མ་གྱོན་
332

༄༅། །བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
ཞིང་མ་གཡེངས་པར་དཀྱིལ་འཁོར་གྱི་དྲུང་དུ་སོང་ནས། ལས་ཐཆ
ལས་ཐམས་ཅད་པའི་སྔགས་ཀྱིས་
སང་གཏོར་བྱས་ལ་ཁྲུ་བཅུ་སོགས་གཞོན་ནུ་མས་བཀལ་བའི་སྐུད་པ་སྔར་བཞིན་དུ་ལོངས་མ་
སྤྱད་པའི་གསར་བ་གཙང་མ་དྲི་མ་མེད་པ་རེག་ན་བདེ་བ། སྦོམ་ཕྲ་རན་པ། སྦོམ་ཕྲ་དང་འཇུར་
མདུད་མེད་པ་ཁ་དོག་དཀར་དམར་སེར་ལྗང་ནག་པོ་ལྔ་ལས་ཐམས་ཅད་པ་དང་། རིག་པའི་
རྒྱལ་བོའི་སྔགས་བཟླས་ལ་དང་བོ་སོ་སོར་བསྒྲིལ། དེ་ནས་གཅིག་ཏུ་སྒྲིལ་བ་ལས་ཐམས་ཅད་
པའི་སྔགས་ལན་བརྒྱ་བཟླས་ཏེ། མེ་ཏོག་ལ་སོགས་པའི་མཆོད་པས་མཆོད་ལ། མདུན་གྱི་ནམ་
མཁར་